KUNINGRIIGI TUUL
Tere tulemast veel kord saatesarja Kuningriigi tuul.
Sari lõppeb tänase saatega.
See on samas viimane saade, vähemalt esialgu,
mille siit Soome teeme.
Minu abikaasa Jyrki vahetas sügisel nime. Ta on nüüd Ari.
Oleme teinud koos Iisraeli mägedelt
kuue aasta jooksul üle 120 saate.
Kui Jumal meid umbes kuue aasta eest siia saatis,
hakkasime Tema õhutusel nii siin kohapeal kui koos teiega
kuulutama Piibli tõotusi Iisraeli mägedele.
Kui siia saabusime, kahtlesime,
kas näeme oma eluajal mingit nähtavat muutust.
Nüüd, vaid kuus aastat hiljem võime tõdeda,
et muutus on olnud tohutu.
Alustasime 2012. a sügisel,
kui kuulutasime Iisraeli mägedele
Hesekieli 36. peatüki tõotusi.
"Ja sina, inimesepoeg,
kuuluta prohvetlikult Iisraeli mägedele ning ütle:
Iisraeli mäed, kuulge Issanda sõna!
Nõnda ütleb Issand Jumal:
Et vaenlane teile on öelnud:
'Paras!' ja 'Igavesed künkad on saanud meie omaks!',
siis kuuluta prohvetlikult ja ütle: Nõnda ütleb Issand Jumal:
Kuna teid on hävitatud ja neelatud igast küljest,
mistõttu te olete saanud teiste rahvaste omandiks
ning inimeste keelepeksu ja laimu aluseks,
siis, Iisraeli mäed, kuulge seepärast Issanda Jumala sõna ...
Ma tõstan oma käe üles vandudes:
Tõesti, paganad ise, kes teie ümber on, peavad kandma oma teotust.
Aga teie, Iisraeli mäed, ajate oma oksi ja kannate oma vilja
mu Iisraeli rahvale, sest nad on varsti tulemas.
Sest vaata, ma tulen teie juurde ja pöördun teie poole,
ja teid haritakse ning külvatakse.
Ja ma saadan teie peale palju inimesi, kogu Iisraeli soo;
ja linnad asustatakse
ning varemed ehitatakse üles." Hs 36:1-10
Kõik täide läeb
Kõik täide läeb, mis kirjutatud on
Kõik täide läeb
Kõik täide läeb, mis kirjutatud on
Jumal ütles toona,
et siin ei muutu midagi selle tõttu, et meie tulime,
vaid meie tulime seetõttu, et ajastu oli muutunud.
Jumala kalendris algas siis ettevalmistus
Hesekieli raamatu 36. peatüki teostumiseks siin Iisraeli mägedel
ja Ta kaasas meid soomlasi sellesse väga huvitaval moel.
On olnud imeline eesõigus
lüüa kaasa Jumala tegemistes.
Siin maailmas on kõiges asi selles,
et Jumal viib ellu plaani, mida Ta on oma Sõnas tõotanud.
Siis, kui jätame oma plaanid
ja nõustume osalema Tema kirjutatud plaanis,
ühineme Tema võidukäiguga,
kus saame näha suuremaid asju, kui iial kujutleda suutsime.
Oleme saanud kuue aasta vältel teha kolm erinevat saatesarja
ja need kõik on kajastanud
Jeesuse kuningriigi saabumise ettevalmistusi.
Iga saade on olnud ime.
Pärast eelmise saate valmimist tulime Issanda ette ja küsisime,
mis edasi saab.
Tal on olnud midagi öelda
ja Ta on täiesti üleloomulikult andnud saadete jaoks ka materjali.
Esimese talve saatesari kandis nime Kuningriigi tagasitulek.
Vaatame veel kord, kust kõik algas.
Jyrki, millega saatesari tegeleb?
Selles saatesarjas uurime Piiblist,
mida Jumal on lubanud siin Läänekaldal teha.
Maailmapoliitikas vaidlusi tekitav ala jaguneb kaheks.
Antud sarjas räägime põhjapoolsest osast.
Sel piirkonnal on Piiblis mitu nime - Samaaria või Iisraeli mäed.
Oleme hetkel Arieli linnas, mis asub Efraimi hõimule kuulunud piirkonnas.
See asub väga keskses kohas Jumala plaanis,
mis pole maailmaajaloos veel teostunud.
Selles Jumala suures loos,
kus Ta ehitab uuesti üles Iisraeli hävinenud kuningriigi.
Kuue aasta eest plaaniti veel tõsiselt
Palestiina riigi loomist siia Iisraeli mägedele.
Jumal siiski teostab maailmas selle plaani,
millest Ta on oma Sõnas rääkinud,
ja oleme saanud Tema armust selles protsessis osaleda.
Kui 2012. a suvel siia tulime,
oli Jumal andnud meile idee kaheksa saate kohta.
Kõik saated käsitlesid Piibli tõotusi selle kohta,
kuidas Jumal toob endiselt kadunud Iisraeli põhjapoolsed hõimud
tagasi Iisraelimaale ja siia Iisraeli mägedele.
Me ei teadnud, mis pärast edasi saab.
Pärast neid kaheksat saadet hakkas Jumal üllatuslikult rääkima,
kuidas kristlus on hukka läinud,
loobudes oma piibellikest juurtest ja peaksime sellest rääkima.
Esmalt sündis sellest üks uus saade.
Seejärel rääkis Jumal ühe pikaleveninud hommikusöögi ajal
veel kolmest saatest ja lõpuks kogunes sarja 21 osa.
Esimese talve jooksul avas Jumal oma suure plaani selle kohta,
kuidas Ta toob tagasi koju nii oma rahva kui kristlaskonna.
See oli meile väga hämmastav,
sest me polnud osanud oodata sellist Jumala ilmumist.
Jumal hakkas sellega seoses rääkima ka uuest usupuhastusest.
Räägi sellest, Ari.
Kui Saksamaal 500 aasta eest usupuhastus algas,
jäi see toona pooleli.
Jeesuse positsioon päästjana taastati,
kuid Iisraeli ja juutide keskne roll Jumala päästeplaanis
jäi endiselt tuhmiks.
Saksamaal alanud usupuhastus
sai 2018. a kevadel järje väga märkimisväärsel viisil.
Räägi sellest, Mia.
See toimus Iisraeli 70. aastapäeva pidustuste ajal Jeruusalemmas.
Huvitaval kombel valis Jumal sellegi teostajaiks sakslased.
15. mail kogunes kristlaskond viielt mandrilt Jeruusalemma
ja parandas sakslaste juhtimisel avalikult antisemitismist meelt.
Sellega seoses kulges läbi linna suur Rahvaste Marss.
Tänu Jumalale osales seal ka suur soomlaste esindus.
Esimese aasta sari Kuningriigi tagasitulek
viis veel kahe sarjani.
Ari, räägi esmalt sarjast Iisraeli mäed.
Aasta pärast saatesarja Kuningriigi tagasitulek
üllatas Jumal meid õhutusega luua sari Iisraeli mäed.
See polnud tegelikult sugugi telesaatesari, vaid rida palvereise,
kus käisime teatud strateegilistes kohtades
Iisraeli mägedel ja palvetasime koos teie, vaatajatega.
Jumala loovus võtab tummaks.
Neis paikades oleks muidu olnud võimatu
tuhandete inimestega palvetamas käia,
kuid teleri vahendusel
sai neist strateegilistes palvetes osaleda suur hulk rahvast.
Samas rääkisid saated sedagi, kuidas neisse kohtadesse pääseb.
Palvereiside mõte oli eelkõige valmistada maad ette
Iisraeli põhjapoolsete hõimude naasmiseks.
Esimene asi oli tunnistada Iisraeli pagendatud põhjapoolse riigi patte.
See oli lihtne, sest nagu nägime saatesarjas Kuningriigi tagasitulek,
oleme kristlastena süüdi täpselt samades pattudes.
Järgmised saated hõlmasid Jumala tõotuste kuulutamist
seni veel kadunud hõimudele ja sellele maale.
Lõpuks pitseerisime need tänuga.
Järgmised etapid
olid palved selle piirkonna ja ka meie endi tervenemise eest.
Seejärel tuli prohvetlik reis
põhjapoolsest riigist tagasi Iisraeli mägedele.
Jätsime oma kodu Soomes
ja sõitsime autoga läbi Euroopa Iisraeli.
Lõpetuseks järgnes maa prohvetlik vallutamine.
Jumal kutsus meid elama prohvetliku võrdpildina sellest,
mis siin regioonis veel toimuma saab.
Jumal on pannud Piiblis tihti oma sulaseid maa peale
rääkima prohvetlikke sõnu
või tegema eeltähenduslikke, prohvetlikke tegusid.
Jumal mitmekordistab nende mõju.
Mingil põhjusel oli Jumal kutsunud soomlased ees minema
ja avama sel moel palves teed põhjapoolsete hõimude naasmisele.
Kui Jumal kutsub midagi tegema, pole see kunagi asjatu.
Esimese talve jooksul tundsime, nagu oleksime linnud,
kes hakkavad hommikul laulma,
kui on veel pime ja näha pole veel midagi.
Juba siis andis Püha Vaim selle laulu,
mis julgustas tugevalt, et hommik on lähedal
ja usk Jumala tõotuste täitumisse neil mägedel pole asjatu.
Öö on möödas ja hommik koidab
Linnud alustavad laulu
Öö on möödas ja hommik koidab
Linnud alustavad laulu
Uus hommik, uus hommik
Üksnes Sinu ristilt hiilgab
Uus hommik, uus hommik
Üksnes Sinu ristilt hiilgab
Jumala päev tõuseb
Tema hiilgus seda valgustab
Jumala päev tõuseb
Tema hiilgus seda valgustab
Uus hommik, uus hommik
Üksnes Sinu ristilt hiilgab
Uus hommik, uus hommik
Üksnes Sinu ristilt hiilgab
Kogu maailm tunnistab
Jeesus Kristus on Issand
Kogu maailm tunnistab
Jeesus Kristus on Issand
Uus hommik, uus hommik
Üksnes Sinu ristilt hiilgab
Uus hommik, uus hommik
Üksnes Sinu ristilt hiilgab
Meile endile oli Jumal hakanud rääkima
Iisraeli mägedest 24. jaanuaril 2011. a.
Imelisel kombel andis Ta täpselt 7 aastat hiljem,
2018. a jaanuari lõpus ilmutuse nende mägede kohta
Jeruusalemma Succat Halleli palvekoja juhile Rick Ridingsile.
Meil tekkis tunne,
et olime soomlastena kandnud seitse aastat väikest palveleeki
ja seejärel algas Jumala globaalne eestaplvetajate mobiliseerimine
seoses Iisraeli mägedega.
2018. a märtsis nägi Rick Ridings nägemuses,
kuidas Juuda Lõvi lükkas lahti Hesekieli 36. peatüki värava
ja näitas samas, et nüüd algab nende tõotuste teostamise aeg.
Pärast märtsi oleme tänavu kevadel näinud,
kuidas Palestiina omavalitsuse valed on kaotanud maailmas toetuse.
Muutust näeb selgelt isegi EL-is ja ÜROs.
Kui president Abbas pidi üllatuslikult
avalikkuses seletama ja parandama oma antisemiitlikke kõnesid,
kadus tema sõnaosavus ja energia.
Nüüd räägitakse siin peamiselt sellest, mis saab, kui teda enam pole.
Läänekalda palestiinlased on tavaliselt saanud
Iisraeli Iseseisvuspäeval korraldatud Nakba-meeleavaldustele toetust
ka Iisraeli araablastelt.
Tänavu Iisraeli araablased keeldusid sellest esmakordselt
ja vastaid palestiinlastele,
et lõpetage Iisraeli süüdistamine oma probleemides
ja ajage oma asjad ise korda.
USA suursaadik Iisraelis David Friedman
lõpetas sõna 'okupeeritud' kasutamise seoses Läänekaldaga
ja tõdes juristina, et juudi asundused pole illegaalsed.
Juba veidi varem kaotas toetuse kahe riigi lahendus,
mida Lääs oli mantrana korrutanud.
Siin on selge, et palestiinlased ei vaja oma riiki,
vaid Iisraeli pakutud töökohti ja elatisteenimisvõimalust.
Ka siin Iisraelis
on peaaegu kadunud jutud Juudast ja Samaariast loobumisest.
Selle asemel räägitakse nende ühendamisest Iisraeliga.
Vägev muutus Iisraeli mägede suhtes on juba alanud.
Milline arusaam valitseb Iisraelis
põhjapoolsete hõimude naasmise kohta?
Paljudele on see teema veel üsna võõras.
Kuid juudi teadlased,
nagu demograafiaprofessor Sergio della Pergola
keda kahe aasta eest küsitlesime, on väga teadlikud sellest,
et Iisraeli on naasnud ainult Juuda hõim ehk juudid
ja nende seas näpuotsaga teisi hõime.
Samuti on paljud rabid vägagi kursis, et kümme hõimu on veel tulemata.
Maikuus tutvustas üks Iisraeli teadlane meedias uurimusi selle kohta,
et mustlased võivad olla kadunud Siimeoni hõim.
Viimaste kuudega on ka Jeesusesse uskuvad juudid
hakanud uuel moel Iisraeli mägede tähendust mõistma.
Ometi on põhjapoolsete hõimude naasmine
paljudele Iisraelis elavatele usklikele veel üsna tundmatu teema.
On siiski vaid aja küsimus,
millal siinsed usklikud sellest ilmutuse saavad,
sest Hesekieli 36. peatüki värav on nüüd avatud.
Omaette huvitav küsimus on seegi,
kes on tegelikult need palestiinlasteks hüütud inimesed.
Isegi Nabluse linna Wikipedia leht räägib täna,
et suur osa Nabluse ala elanikest on tegelikult Samaaria päritolu,
mitte araablased.
On väga huvitav näha, mis siin toimuma hakkab,
kui palestiinlasteks kutsutud hakkavad mõistma,
kes nad tegelikult on.
Kolmas kuue aasta vältel sündinud saatesari on Kuningriigi tuul,
mida praegu vaatate.
Antud saatesarjas oleme jälginud,
kuidas Jumal valmistab maailma kuningas Jeesuse naasmiseks.
Mida sa sellest rääkida tahaksid, Ari?
Oleme teinud Kuningriigi tuulte sarja kolm talve.
Mullu saime jälgida lähedalt,
kuidas Jumal ise oli kirjutanud ajalukku
väga selge stardiloenduse maailmaajaloo uude etappi.
500 aasta eest algas usupuhastus,
mis andis inimestele võimaluse lugeda Piiblit emakeeles.
Selle tulemusel pääsesid tavainimesed lugema Jumala tõotusi
Iisraeli taassünni kohta.
120 aasta eest tekkis sionistlik liikumine.
100 aasta eest tehti Balfouri deklaratsioon
mis kuulutas juutidele õigust
omada rahvuslikku kodu oma piibellikkul kodumaal.
50 aasta eest tulid Iisraeli valdusse ka Iisraeli mäed.
Stardiloenduse kulminatsiooniks oli 2017. a september,
kui taevas nähti Ilmutusraamatu 12. peatüki suurt tunnustähte.
Seejärel on kuningriigi naasmise ettevalmistuste tempo vaid kasvanud.
Paar nädalat pärast suurt tunnustähte
lehtmajade püha ajal 2017. a oktoobris
naasis evangeelium maailma servast tagasi Jeruusalemma
alandlike Vaikse ookeani rahvastega.
Nad andsid ka esmakordselt messiaanlikele juutidele positsiooni,
mis neile vanema vennana Kristuse Ihus kuulub.
2018. a veebruaris kogunesid messiaanlike juutide juhid
esmakordselt paluma ühiselt andeks juutide suurt pattu
ehk seda, et nad olid 2000 aasta eest Jeesuse hüljanud.
2018. a mais
korraldasid sakslased Jeruusalemmas eelmainitud Rahvaste Marsi,
kus tuhanded kristlased parandasid meelt sellest,
et nemad ja nende esivanemad on juudid hüljanud.
Ka poliitilises sfääris on viimastel aastatel palju toimunud.
Iisrael on muutunud maailmas kiiresti põlatud allajääjast
hinnatud koostööpartneriks
ja Iisraeli suhted rahvastega on ka muidu radikaalselt paranenud.
Eriti suure muutuse on läbinud suhted Aafrika maade,
Lõuna-Ameerika ja USAga.
Kuna Jeruusalemmast saab Jeesuse kuningriigi pealinn,
siis oli näiteks USA saatkonna sinna kolimine täiesti loogiline.
Iisraelist vaadates näeb väga selgelt,
kuidas Jumal juhib maailma ajalugu oma plaani ja kalendri järgi.
Meil on olnud Issanda armust suur privileeg
istuda teiega siin teatud mõttes mingisuguses loožis.
Imeline on see,
et Jumal tahab kaasata oma rahva oma tegemistesse.
Jumal räägib alati esmalt oma plaanidest oma sulastele
seejärel laseb Ta meil oma armus nende eest palvetada
ja siis viib Ta need täide.
Ta teeb seda sõltumatult sellest,
kui võimalikeks meie inimestena neid plaane peame.
Teeme väikese tagasivaate kõige esimesele saatele.
Iga Su sõna
Kõik see täide läeb
Iga Su sõna
Kõik see täide läeb
Mis kirjutatud on
Kõik see täide läeb
Mis kirjutatud on
Kõik see täide läeb
Kõik täide läeb, mis kirjutatud on
Kõik täide läeb
Me ei lõpeta siin Iisraeli mägedel,
kuid juba aasta tagasi ütles Jumal,
et see on viimane talv, kui me Soome räägime.
Oleme soomlastena saanud Issanda armust olla pioneerideks
ja nüüd kaasab Jumal sellesse kogu maailma.
Nüüd on Jumala kalendris Iisraeli mägede aeg.
Palvetame lõpetuseks.
Aitäh Isa, Sinu suure ustavuse eest
ja imede eest, mis need saated võimalikuks on teinud.
Aitäh Isa, TV7 kanali eest ning Martti ja Mirja eest!
Aitäh nende julguse eest järgida Sinu Vaimu!
Aitäh Isa, ime eest, et Soomes on telekanal,
mis on edastanud seda,
mis Sina oled tahtnud siit Soome rääkida.
Olgu Sinu soosing jätkuvalt TV7 peal!
Saatku seda edu, saagu see tugevamaks
ja laienegu selle telgipaik Sulle meelepärasel moel!
Aitäh Isa, Sinu suure armastuse eest Soome vastu!
Aitäh selle eest,
et oled tahtnud nende saadete kaudu paljudele rääkida.
Aitäh selle eest, et oled äratanud ka paljud
osalema aktiivselt palves selle suhtes, mida Sa praegu Iisraeli mägedel teed.
Isa, kinnita seda palvet jätkuvalt oma Vaimuga!
Aitäh, Isa, selle eest,
et Iisraeli mägedel on nüüd tõotuste täitumise aeg
ja Sa teed lugematul hulgal imesid!
Ülistus ja kiitus Sulle, Iisraeli püha!
Sinu Poja, Messias Jeesuse kaudu! Aamen.
Kuningriigi tuule saadete tootmist saab ka rahaliselt toetada.
Võid helistada TV7 Eesti kanali annetustelefonil:
900 1777 (kõne hind 7 euri),
teha ülekande ekraanil nähtavatele või Taevas TV7 arvelduskontodele
Swedbank EE052200221048388411
SEB EE441010220109461019
Saaja: Taevas TV7 Lisainfo: www.tv7.ee
Tõlge: Monika Jaaguri